ദ്യോകോവിചിന്റെ കലണ്ടര് സ്ലാം സ്വപ്നം പൊലിഞ്ഞു മെദ്വദേവിന് കന്നി ഗ്രാന്ഡ്സ്ലാം ന്യൂയോര്ക്ക്: ലോക ഒന്നാം നമ്ബര് താരം നൊവാക് ദ്യോകോവിചിന്റെ കലണ്ടര് സ്ലാം സ്വപ്നങ്ങള് തട്ടിത്തെറുപ്പിച്ച് ഡാനില് മെദ്വദേവ്. യു.എസ് ഓപണ് പുരുഷ വിഭാഗം ഫൈനലില് നേരിട്ടുള്ള സെറ്റുകള്ക്കായിരുന്നു റഷ്യന് താരത്തിന്റെ വിജയം. സ്കോര്: 64, 64, 64. വര്ഷത്തെ നാല് മേജര് കിരീടങ്ങളും നേടി കലണ്ടര് സ്ലാം തികക്കുന്ന മൂന്നാമത്തെ പുരുഷ താരമാകാനുള്ള ദ്യോകോവിചിന്റെ മോഹമാണ് പൊലിഞ്ഞത്. ഇതോടൊപ്പം തന്നെ 21ാം കിരീടവുമായി റോജര് ഫെഡററിനെയും റാഫേല് നദാലിനെയും മറികടക്കാനുമാകുമായിരുന്നു. 2019 യു.എസ് ഒപണ് റണ്ണറപ്പായ മെദ്വദേവിന്റെ കന്നി ഗ്രാന്ഡ്സ്ലാം കിരീടമാണിത്. മൂന്നാം ഗ്രാന്ഡ്സ്ലാം ഫൈനലിലാണ് റഷ്യന് താരം ആദ്യ കിരീടം ചൂടിയത്. 21 വര്ഷത്തിനുശേഷമാണ് ഒരു റഷ്യന് താരം യു.എസ് ഓപ്പണ് ജേതാവാകുന്നത്.52 വര്ഷങ്ങള്ക്ക് മുമ്ബ് റോഡ് ലാവറാണ് യു.എസ് ഓപണ്, ഫ്രഞ്ച് ഓപണ്, ആസ്ട്രേലിയന് ഓപണ്, വിംബിള്ഡണ് കിരീടങ്ങള് സ്വന്തമാക്കി കലണ്ടര് സ്ലാം തികച്ച അവസാന താരം. ദ്യോകോ റെക്കോഡ് എഴുതുന്നത് കാണാനായല 23,000ത്തോളം വരുന്ന കാണികളുടെ കൂടെ ലേവറും സന്നിഹിതനായിരുന്നു. ഇത് മൂന്നാം തവണയാണ് ദ്യോകോ യു.എസ് ഓപണ് ഫൈനലില് തോല്ക്കുന്നത്. ഡോണ് ബഡ്ജ് 1938 ആണ് കലണ്ടര് സ്ലാം നേടിയ ആദ്യ പുരുഷ താരം.